
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՓԵՏՐՎԱՐԻ 23-Ի N 230-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ
	1. ՀՀ ֆինանսների նախարարություն

	02-07-2026թ.

	
	N 02/2-1/17607-2026

	1․ Դիտողություններ և առաջարկություններ չկան:
	Ընդունվել է։ 

	[bookmark: _Hlk69199583]2. ՀՀ պետական եկամուտների կոմիտե

	30-06-2026թ. 

	
	N 01/3-2/39542-2026

	1․ 1․ Նախագծով նախատեսված տեղեկությունները բավարար չեն ըստ Եվրասիական տնտեսական միության արտաքին տնտեսական գործունեության ապրանքային անվանացանկի 10 նիշի մակարդակով դասակարգման ճշգրտության վերաբերյալ դիրքորոշում տրամադրելու համար։ 
Միաժամանակ, «ՏԵԽԿԱՄ ՏՏԿ» սահմանափակ պատասխանատվությամբ ընկերությունը (ՀՎՀՀ` 00123635, գրանցված 06.05.2013թ.) գործում է հարկման ընդհանուր համակարգում, ըստ ներկայացրած վերջին՝ 2026թ. մայիս ամսվա եկամտային հարկի և սոցիալական վճարի ամսական հաշվարկի ունի 47 հարկման բազա ունեցող վարձու աշխատողներ։ 24.06.2026թ․ դրությամբ «ՏԵԽԿԱՄ ՏՏԿ» սահմանափակ պատասխանատվությամբ ընկերությունը չունի հարկային մարմնի կողմից վերահսկվող եկամուտների գծով ժամկետանց պարտավորություն, ինչպես նաև 29․06․2026թ․ դրությամբ մաքսային վճարների գծով պարտավորություններ առկա չեն։
2․ Հայաստանի Հանրապետության կառավարության 2015 թվականի սեպտեմբերի 17-ի N 1118-Ն որոշմամբ հաստատված հավելվածի Ձև N 4-ի ծանոթագրությունների 3-րդ մասի համաձայն՝ մաքսային մարմինների կողմից արտոնության կիրառման համար ապրանքների նույնականացման նպատակով պարտադիր է նույն ձևի 2-րդ, 3-րդ, 4-րդ, 5-րդ և 6-րդ սյունակներում նշված տեղեկությունների համապատասխանությունը ներմուծված ապրանքի վերաբերյալ տեղեկություններին, իսկ մնացած սյունակներում նշված տեղեկություններից կարող են շեղվել ներմուծված ապրանքի վերաբերյալ տեղեկությունները:
Միաժամանակ, ներմուծման մաքսատուրքից ազատման արտոնություն նախատեսող՝ կառավարության որոշումներով հաստատվող ապրանքների ցանկերի 3-րդ և 4-րդ սյունակներում որոշ դեպքերում տրվում են նկարագրեր, որոնք ապրանքների ներմուծման ժամանակ մաքսային գործառնությունների համար հիմք հանդիսացող փաստաթղթերում բացակայում են, ինչը կարող է գործնականում արտոնությունների կիրառման ժամանակ հանգեցնել տարընկալումների։ Հաշվի առնելով նշվածը, առաջարկում ենք խնդրո առարկա դեպքերում ապրանքների ցանկի 3-րդ և 4-րդ սյունակներում արտացոլել մաքսային գործառնությունների համար հիմք հանդիսացող փաստաթղթերին համապատասխան նկարագրեր՝ ապահովելով նաև արտոնության կիրառման համար ԱՏԳ ԱԱ ծածկագրերին համապատասխանությունը, իսկ արտոնության կիրառման տեսանկյունից նշանակություն չունեցող նկարագրերը ապրանքների ցանկերում չնախատեսել։
Տեղեկացնում ենք նաև, որ առկա նկարագրում հիշատակվում է 2 տարբեր մոդելների ապրանքներ, հետևաբար՝ եթե խոսքը մեկ ապրանքի մասին է, ապա անհրաժեշտ է հստակ նշել տվյալ ապրանքի նկարագիրը, հետագա տարընկալումներից խուսափելու նպատակով։

	Ընդունվել է։




Ընդունվել է ի գիտություն։








Ընդունվել է ի գիտություն։ Հայաստանի Հանրապետության կառավարության 2015 թվականի սեպտեմբերի 17-ի N 1118-Ն որոշման մեջ փոփոխություններ նախաձեռնելու ժամանակ այդ հարցը կքննարկվի։

















Համաձայն ընկերության կիղմից տրամադրված տեղեկատվության՝ Ձև 4 ցանկում որպես անվանում ներկայացված է  մետաղալար կտրող հաստոցը՝ ESO-GM մոդելի, բնութագիր դաշտում ներկայացված է հաստոցի նկարագիրը, իսկ ESO-GM-T մոդելով կառավարման վահանակը հանդիսանում է տվյալ հաստոցի կառավարման մեխանիզմը և այն նշվել է, որպես տեխնիկական բնութագիր, քանի որ առանց կառավարման վահանակի հաստոցը չի կարող շահագործվել,  Ընկերությունը արտոնության համար դիմել է միայն 1 ապրանքի մասով՝ այն է Մետաղալար կտրող հաստոց ESO-GM մոդելի։
 

	3․ ՀՀ արդարադատության նախարարություն
	26-06-2026թ․

	
	N /27.2/33850-2026

	1․ Դիտողություններ և առաջարկություններ չկան։
	Ընդունվել է։

	4. ՀՀ պետական եկամուտների կոմիտե

	12-08-2026թ․

	
	N 01/3-2/48662-2026

	1․ «Հայաստանի Հանրապետության կառավարության 2023 թվականի փետրվարի 23-ի N 230-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք, որ նշված որոշմամբ հաստատված ցանկի «Տեխնոլոգիական սարքավորումներ, դրանց բաղկացուցիչ ու համալրող մասեր» բաժնի 1-ին կետով նշված ապրանքի 3-րդ` «Անվանում» սյունակում անհրաժեշտ է նշել կոնկրետ ներմուծման ենթակա ապրանքի նկարագիրը, որը պետք է համապատասխանի ապրանքի ԱՏԳ ԱԱ  ծածկագրին, իսկ տվյալ դեպքում, որպես ապրանքի անվանում, նշվել է ապրանքի ԱՏԳ ԱԱ ծածկագրի ստորաենթադիրքի ոչ հստակ նկարագիր (Endless Wire Cutting Machine/մետաղալար կտրող հաստոց)։ Ցանկի նշված կետի 4-րդ սյունակում նշված` ապրանքի վերաբերյալ տեխնիկական բնութագիրը նույնպես անհասկանալի է: Առկա նկարագրում հիշատակվում են 2 տարբեր մոդելների ապրանքներ, հետևաբար՝ եթե խոսքը մեկ ապրանքի մասին է, ապա անհրաժեշտ է հստակ նշել տվյալ ապրանքի նկարագիրը` հետագա թյուրըմբռնումներից խուսափելու նպատակով։ Անհրաժեշտ է նաև, որ ցանկի նույն կետի 4-րդ սյունակում նշված` ապրանքի վերաբերյալ տեխնիկական բնութագիրը ապահովի մաքսային մարմինների կողմից համապատասխան արտոնություններ կիրառելիս ներմուծված ապրանքի նույնականացման հնարավորությունը։ Մասնավորապես՝ առաջարկում ենք տեխնիկական նկարագրերում արտոնության կիրառման տեսանկյունից նշանակություն չունեցող բնութագրեր չնախատեսել։  
Միաժամանակ, «ՏԵԽԿԱՄ ՏՏԿ» սահմանափակ պատասխանատվությամբ ընկերությունը (ՀՎՀՀ 00123635, գրանցված 06.05.2013թ.) գործում է հարկման ընդհանուր համակարգում, ըստ ներկայացրած վերջին՝ 2026 թվականի հուլիս ամսվա եկամտային հարկի և սոցիալական վճարի ամսական հաշվարկի ունի 45 հարկման բազա ունեցող վարձու աշխատողներ։	06.08.2026թ. դրությամբ ընկերությունը չունի հարկային մարմնի կողմից վերահսկվող եկամուտների գծով ժամկետանց պարտավորություն, և 10․08․2026թ. դրությամբ մաքսային վճարների գծով պարտավորություններ առկա չեն:		

	Ընդունվել է։ 



















Ընդունվել է։



